En 21-årig og en 33-årig mand flyves torsdag sen eftermiddag til Rigshospitalet til behandling efter en brand i et rækkehus i Hjørring. En forbipasserende slog alarm omkring klokken 15.30, da vedkommende så, at der kom røg fra rækkehuset. Brandvæsnet i Hjørring kørte til stedet, hvor røgdykkere fandt de to bevidstløse mænd inde i huset. Mændene blev straks bragt til sygehuset i Hjørring, men kort efter stod det klart, at mændene var så slemt tilredte, at de skulle flyves til Rigshospitalet med helikopter. Man mener, at branden er startet ved komfuret, hvor en gryde er blevet glemt.

Opsummering:
To mænd måtte torsdag sen eftermiddag hastes til Rigshospitalet, efter at de begge blev fundet bevidstløse i et brændende rækkehus på Åstrupvej i Hjørring.